  Анжелика Тихонова корреспондент 12-тӥ инвожое, Карлэн нуналаз, Ижысь Шор площадьысь сцена вылын калыкез Егор Крид шулдыртыны быгатоз. Со сярысь «ВКонтакте» мерлыко вотэсысь бамаз Ижкарлэн тӧроез Олег Бекмеметьев ивортӥз. Карлэн нуналаз кизилиез быръён понна куара сётон одӥг но ӝыны арня ӵоже мынӥз! Ваньдылы бадӟым тау шуисько пыриськемды понна. Вормись шараямын – Егор Крид. Сое тросэз бырйизы! Кырӟасьлэн продюсеръёсыныз огкылъёс дасямын ини Олег Бекмеметьев, Ижкарлэн тӧроезОлег Бкмеметьев верамъя, праздниклы сӥзем концертлы уксё коньдэтысь уг кутӥськы, кизилилэн возьматонэз спонсоръёслэсь кузьым луэ.  Озьы ик со Карлэн нуналаз Иже кыкетӥез но кизили вуыны быгатоз шуыса пусйиз, но кин – ӧз шарая, «ойдолэ интрига кельтом на», шуиз. Со сяна, карлэн тӧроез пусйиз, шулдыръяськонын одно ик интыысь кизилиослэн но концертъёссы радъямын луозы шуыса.  Тодэ вайытом, куара сётонэ куать кизилиос ӵектэмын вал.  Тегъёс: Мерлык Лулчеберет Ижкар Удмуртия Карлэннуналэз ОлегБекмеметьев  